**Indokolás**

**Gyanógeregye Község Önkormányzata Képviselő-testületének**

**…/2021. (I….) önkormányzati rendelete**

**a települési szilárd hulladékkal kapcsolatos közszolgáltatás igénybevételéről és**

**a közterületek tisztán tartásáról szóló**

**12/2013. (XII. 17.) önkormányzati rendelet módosításáról**

A Képviselő-testület 2013. december 16. napján alkotta meg a települési szilárd hulladékkal kapcsolatos közszolgáltatás igénybevételéről és a közterületek tisztán tartásáról szóló 12/2013. (XII. 17.) önkormányzati rendeletét. A 2016 decemberében kötött közszolgáltatói szerződés alapján 2018. január 1. napjától 2020. június 30. napjáig a közszolgáltatást a Sopron és Térsége Környezetvédelmi és Hulladékgazdálkodási Nonprofit Kft. látta el. A 2020 novemberében lefolytatott beszerzési eljárás alapján 2021. január 1-jétől 2025. december 31. napjáig továbbra is a Sopron és Térsége Környezetvédelmi és Hulladékgazdálkodási Nonprofit Kft. fogja ellátni. Erre tekintettel szükséges az önkormányzati rendelet 2.§ (5) bekezdésének módosítása a következők szerint: „A község közigazgatási területén a 2.§ (1) bekezdésében meghatározott helyi közszolgáltatást a Sopron és Térsége Környezetvédelmi és Hulladékgazdálkodási Nonprofit Kft. (9400 Sopron, Harkai domb 0466/31. hrsz.) 2021. január 1. napjától 2025. december 31. napjáig látja el az e rendeletben foglaltak szerint. A fentiek alapján elvégeztük az önkormányzati rendelet felülvizsgálatát, mely jelen előterjesztés mellékletét képezi.

Gyanógeregye, 2021. január 15.

|  |  |
| --- | --- |
| **Sejber Tiborné**  polgármester sk. | **Dr. Varga Krisztina**  jegyző sk. |